Հարրի Փոթեր (հեռուստասերիալ)

«**Հարրի Փոթեր**» (), սպասվող ամերիկյան ֆենտեզի հեռուստասերիալ, որի հիմքը հանդիսանում է բրիտանացի գրող Ջոան Ռոուլինգի համանուն վիպաշարը։ Նախատեսված է, որ այն ունենալու է 7 եթերաշրջան, իսկ առաջին եթերաշրջանի պրեմիերան կկայանա 2025 կամ 2026 թվականներին։

## Սյուժե
Հեռուստասերիալը ստեղծվելու է Ջոան Ռոուլինգի հեղինակային Հարրի Փոթերի մասին վիպաշար հիման վրա։ Յուրաքանչյուր գրքի հիման վրա ստեղծվելու է մեկ եթերաշրջան։ *HBO & Max Content* ընկերության գլխավոր տնօրեն Քեյսի Բրոյսն ասել է՝ «Մենք ուրախ ենք, որ կարողանում ենք հնարավորություն ընձեռնել հեռուստադիտողներին Հոգվարթսը լիովին նոր տեսանկյունից բացահայտելու համար... *Max Original* -ի նոր հեռուստասերիալը կօգնի խորասուզվել խորհրդանշական գրքերից յուրաքանչյուրի մեջ, որոնք երկրպագուները շարունակել են վայելել այս տարիների ընթացքում»։

## Դերերում
* Դոմինիկ ՄաքԼաֆլին՝ Հարրի Փոթթեր
* Արաբելլա Սթենթոն՝ Հերմիոնա Գրեյնջեր
* Ալաստեր Սթաութ՝ Ռոն Ուիզլի
* Ջոն Լիթգոու՝ Ալբուս Դամբլդոր
* Ջանեթ ՄաքԹիր՝ Միներվա ՄաքԳոնագալ
* Պապա Էսիեդու՝ Սևերուս Սնեյփ
* Նիկ Ֆրոստ՝ Ռուբեուս Հագրիդ
* Լյուկ Թալոն՝ Քուիրինուս Քուիրել
* Փոլ Ուայթհաուս՝ Արգուս Ֆիլչ
* Բերտի Քարվել՝ Կոռնելիուս Ֆաջ
* Բել Փոլի՝ Պետունիա Դարսլի
* Դանիել Ռիգբի՝ Վերնոն Դարսլի

## Արտադրություն
2021 թվականին հայտնի դարձել, որ սկսվել են աշխատանքներ Հարրի Փոթերի տիեզերքում տեղի ունեցող իրադարձությունների մասին։ *[[The Hollywood Reporter]]*-ը հայտնել է, որ HBO Max-ը փնտրում է սցենարիստներ։ Այնուամենայնիվ HBO Max և Warner Brothers ընկերությունները հերքել են այդ տեղեկությունը, նշելով, որ «ստուդիայում և սթրիմինգային հարթակում Հարրի Փոթերի մասին հեռուստասերիալի ստեղծման համար աշխատանքներ չեն ընթանում»։

2022 թվականի դեկտեմբերին Warner Bros. TV-ի գլխավոր տնօրեն Չեննինգ Դանգին հաստատել է, որ ստուդիան ցանկանում է ավելի ընդլայնել «Մոգական աշխարհի» ֆրանշիզան։ 2023 թվականի ապրիլի 12-ին Warner Bros.-ը մամուլի և հովանավորների համար հայտարարել է հեռուստասերիալի մասին Warner Bros. Discovery-ի ընթացքում։ Այդ ժամանակ էլ հայտնի է դարձել, որ հեռուստասերիալը բաղկացած է լինելու 7 եթերաշրջանից և ընթանալու է մոտ 10 տարի։ Գործադիր պրոդյուսերներն են Ջոանք Ռոուլինգը, Նիլ Բլերը («Ֆանտաստիկ գազաններ» ֆիլմի պրոդյուսեր) և Ռութ Քենլի Լեթսը.:

2023 թվականի ապրիլի 12-ին HBO Max-ը ցուցադրել է հեռուստասերիալի առաջին թիզերը։ Առաջին եթերաշրջանի պրեմիերան նշանակված է 2025 կամ 2026 թվակններին։

2024 թվականի դեկտեմբերի 6-ին գլխավոր պրոդյուսերներ Մարկ Մայլոդը և Ֆրանչեսկա Գարդիները, ով նաև հանդիսանում է սերիալի շոուռաներ, հանդես եկան նոր հայտարարությամբ և խոստացան սերիալի միջոցով ավելի խորը ուսումնասիրել կախարդական աշխարհը: Սերիալում սպասվում են հերոսներ, որոնք երբևիցե չեն հայտնվել կինոնկարներում, օրնակ չարաճճի ուրվական Պիվզը: Նկարահանումները կկայանան Warner Bros. Studios Leavesden-ում՝ վերադառնալով ֆիլմերի օրիգինալ տեղանքին: Արտադրողները նաև խոստանում են, որ Հոգվարթսի որոշ հատվածներ կմնան նույնը, սակայն կներկայացվեն նաև նոր վայրեր։

## Ծանոթագրություններ

Կատեգորիա:21-րդ դարի հեռուստասերիալներ
Կատեգորիա:HBO-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Բնօրինակում անաղբյուր հոդվածներ
Կատեգորիա:Բրիտանական հեռուստասերիալներ
Կատեգորիա:Բրիտանական ֆենտեզի
Կատեգորիա:Հարրի Փոթեր
Կատեգորիա:Ջոան Ռոուլինգի ստեղծագործությունների էկրանավորումներ
Կատեգորիա:Սպասվող իրադարձություններ